ആലുവ100: നഗരത്തില് കയ്യേറ്റങ്ങള് ഏറെ ആലുവ: കൈയേറ്റങ്ങളുടെ നഗരമായി ആലുവ മാറിയിട്ട് കാലങ്ങളായി. കാലങ്ങളായുള്ള ഭരണസമിതികളുടെ ഒത്താശയോടെ കൈയേറ്റക്കാരും അനധികൃത കെട്ടിടങ്ങളും തഴച്ചുവളരുകയാണ്. അനധികൃത കെട്ടിടങ്ങള്ക്ക് ലൈസന്സ് നേടിക്കൊടുക്കുന്ന മാഫിയ പ്രവര്ത്തിക്കുന്നതിനാല് ആര്ക്കും ഏത് രീതിയിലും കെട്ടിടം നിര്മിക്കാമെന്നതാണ് അവസ്ഥ. നഗരസഭ ആരു ഭരിച്ചാലും ഇൗ ഇടനിലക്കാര് എന്നും ഭരണകക്ഷിക്കാര്തന്നെ. ഇവര് വഴിയല്ലാതെ നേരിട്ട് അപേക്ഷ സമര്പ്പിക്കുന്നവര്ക്ക് ലൈസന്സ് തടയപ്പെടുന്നുവെന്ന ആരോപണങ്ങള് ഉണ്ടാകാറുണ്ട്. നഗരസഭ കെട്ടിടങ്ങള് പോലും അനധികൃതമായി ൈകയടക്കി െവച്ചിട്ടുണ്ട്. നഗരസഭയുടെ ഉടമസ്ഥതയിലുള്ള കെട്ടിടങ്ങള് മുഴുവന് ബിനാമികളാണ് നിയന്ത്രിക്കുന്നത്. വേണ്ടപ്പെട്ടവര്ക്ക് കുറഞ്ഞ വാടകക്ക് നല്കിയ കടമുറികള് വന് തുക വാങ്ങി മറിച്ച് നല്കിയിരിക്കുകയാണ്. കോടികള് വാടകയിനത്തില് പിരിക്കുന്നുെണ്ടങ്കിലും കുറച്ച് തുക മാത്രമാണ് നഗരസഭക്ക് ലഭിക്കുന്നത്.നെഹ്റു പാര്ക്ക് അവന്യൂവില് മുറികള് കാലിയായത് പ്രളയം, കോവിഡ് പ്രതിസന്ധികള്ക്ക് പുറമെ നഗരസഭയുടെ അനാസ്ഥെകാണ്ടു കൂടിയാണ്. സാമൂഹിക വിരുദ്ധരുടെയും മദ്യപാനികളുടെയും താവളമായി കെട്ടിടം മാറി. നഗരസഭയുടെ കെട്ടിടങ്ങള് പൂര്ണമായും പുനര്ലേലം ചെയ്താലേ പ്രശ്നങ്ങള് പരിഹരിക്കാനാകൂ. കെട്ടിടങ്ങള്ക്ക് പുറമേ മറ്റു തരത്തിലുള്ള വരുമാനങ്ങളും നഗരസഭ നഷ്ടപ്പെടുത്തുന്നുണ്ട്.പരസ്യ ബോര്ഡുകളുടെ വാടക കൃത്യമായി പിരിക്കുന്നില്ലെന്നും ആക്ഷേപമുണ്ട്. നഗരത്തിന് പുറത്തുള്ള നഗരസഭയുടെ വസ്തുക്കള് പലതും കൈയേറ്റംമൂലം നഷ്ടപ്പെടുകയാണ്.ഭരണാധികാരികളുടെ വാക്കാലുള്ള ഇടപെടലുകള്മൂലം നടപടികളെടുക്കാനാവാതെ ഉദ്യോഗസ്ഥരും ബുദ്ധിമുട്ടിലാണ്. ഇടതില്നിന്ന് ഭരണം തിരിച്ചുപിടിക്കാന് 2011ലെ തെരഞ്ഞെടുപ്പില് കോണ്ഗ്രസിനെ സഹായിച്ച നഗരത്തിലെ മാലിന്യ പ്രശ്നം അതിനുശേഷം രണ്ട് തവണ അധികാരത്തിലെത്തിയിട്ടും പരിഹരിക്കാനായിട്ടില്ലെന്നതാണ് നഗരസഭ നേരിടുന്ന പ്രധാന പ്രശ്നം. കൊട്ടിഘോഷിച്ച് കൊണ്ടുവന്ന ആധുനിക പൊതുമാര്ക്കറ്റ് പദ്ധതി നിയമ പ്രശ്നങ്ങളിലും മറ്റുംപെട്ട് ശിലാസ്ഥാപനത്തില് ഒതുങ്ങി. നഗരത്തിലെ പ്രധാന ദുരിതമാണ് വെള്ളക്കെട്ട്. അശാസ്ത്രീയ നിര്മാണങ്ങളും കാനകളിലെ കൈയേറ്റങ്ങളും നഗരത്തെ വെള്ളക്കെട്ടിലാക്കുകയാണ്. വ്യാപാരികളാണ് ഇതിെന്റ ദുരിതം ഏറെയും അനുഭവിക്കേണ്ടിവരുന്നത്. തുടരും